Vyhodnotenie medzirezortného pripomienkového konania

Koncepcia systému riešenia vonkajšej a vnútornej zadlženosti zdravotníckych zariadení v strednodobom horizonte

Spôsob pripomienkového konania		
Počet vznesených pripomienok, z toho zásadných	20 / 6	
Počet vyhodnotených pripomienok	20	
		
Počet akceptovaných pripomienok, z toho zásadných	16 / 6	
Počet čiastočne akceptovaných pripomienok, z toho zásadných	0 / 0	
Počet neakceptovaných pripomienok, z toho zásadných	4 / 0	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1.	Ministerstvo pôdohospodárstva Slovenskej republiky			x		
2.	Ministerstvo výstavby a regionálneho rozvoja Slovenskej republiky			x		
3.	Ministerstvo obrany Slovenskej republiky	5 (4o,1z)				
4.	Ministerstvo zahraničných vecí Slovenskej republiky			x		
5.	Ministerstvo kultúry Slovenskej republiky			x		
6.	Ministerstvo práce, sociálnych vecí a rodiny Slovenskej republiky				x	
7.	Ústredie práce, sociálnych vecí a rodiny				x	
8.	Centrum pre medzinárodnoprávnu ochranu detí a mládeže				x	
9.	Ministerstvo školstva Slovenskej republiky		1 (1o,0z)			
10.	Ministerstvo vnútra Slovenskej republiky			x		
11.	Podpredseda vlády SR pre vedomostnú spoločnosť, európske záležitosti, ľudské práva a menšiny				x	
12.	Ministerstvo financií Slovenskej republiky		7 (5o,2z)			
13.	Európske spotrebiteľské centrum				x	
14.	Ministerstvo hospodárstva Slovenskej republiky	1 (1o,0z)				
15.	Ministerstvo spravodlivosti Slovenskej republiky			x		
16.	Ministerstvo životného prostredia Slovenskej republiky	1 (1o,0z)				
17.	Ministerstvo zdravotníctva Slovenskej republiky				x	
18.	Ministerstvo dopravy, pôšt a telekomunikácií Slovenskej republiky			x		
19.	Žilinský samosprávny kraj	1 (0o,1z)				
20.	Úrad pre reguláciu sieťových odvetví			x		
21.	Národný bezpečnostný úrad			x		
22.	Asociácia zamestnávateľských zväzov a združení Slovenskej republiky	1 (0o,1z)				
23.	Odbor vládnej agendy Úradu vlády		1 (1o,0z)			
24.	Najvyšší kontrolný úrad Slovenskej republiky	1 (1o,0z)				
25.	Asociácia nemocníc Slovenska	1 (0o,1z)				
	SPOLU	11 (7o,4z)	9 (7o,2z)	9	6	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MVRR SR	Odoslané bez pripomienok
Odoslané bez pripomienok	O	A		
MO SR	
Z textu predkladaného materiálu nie je jasné, o aké zdravotnícke zariadenia (ďalej len „ZZ“) ide, pretože v predloženom materiáli to nikde nie je jasne deklarované, ale zo znenia  niektorých bodov, napr. zo znenia bodu 3.2.1 na str. 10 časť Predpoklady a ďalšie kroky vyplýva, že by sa malo jednať iba o ZZ v pôsobnosti MZ SR. Preto je v rozpore názov predkladaného materiálu a jeho obsah. Súčasne upozorňujeme, že aj Ministerstvo obrany SR je zriaďovateľom ZZ s podobným zameraním a podobnými problémami aké majú ZZ v pôsobnosti ministerstva zdravotníctva a bolo by korektné umožniť aj ZZ v pôsobnosti Ministerstva obrany SR pomôcť pri oddĺžení. Táto pripomienka je dôležitá aj preto, že MO SR bol rozpočet krátený. Na základe vyššie uvedených dôvodov žiadame aj aby ZZ v pôsobnosti Ministerstva obrany SR boli zaradené do koncepcie oddlženia podľa bodu 3 predkladanej správy v súlade s názvom predkladaného materiálu. 	Z	A	Rozpor odstránený. Text materiálu upravený.	
MO SR	
Je potrebné zjednotiť text a uvádzané sumy v prekladacej správe v druhom odseku s textom vo vlastnom materiáli na str. 1 v treťom odseku. Treba upraviť percentá v kruhovom grafe č. 4 na str. 3 vo vlastnom materiáli. Súčet jednotlivých percentuálnych častí kruhového grafu je 100,64% 	O	A	Text upravený.	
MO SR	
Považujeme za nesprávne uvažovať o priestore na optimalizáciu nákladov podľa textu na strane 3 za grafom č. 4 len v oblasti 42% (prevádzkové náklady). Za priestor na optimalizáciu nákladov je potrebné považovať všetky druhy nákladov	O	A	Text upravený.	
MO SR	
Predkladané údaje v materiáli o veľkosti dlhu, udávajú dlh len v absolútnych číslach (mil..Sk). Odporúčame tento údaj doplniť doplňujúcim ukazovateľom výkonnosti pre jednotlivé skupiny ZZ, napríklad celkové tržby za skupinu, alebo počet lôžok za skupinu, aby bolo možné lepšie porovnať podiel jednotlivých skupín v poskytovaní zdravotníckych služieb a tým aj efektívnosť jednotlivých skupín	O	N	Ukazovatele výkonnosti budú zo  strany ZZ detailne spracované v podnikateľskom pláne.	
MO SR	
Z predloženého materiálu nie je jasné, akým spôsobom budú zabezpečené finančné zdroje na oddĺženie nemocníc. Táto skutočnosť nie je premietnutá ani v "Doložke finančných, ekonomických, environmentálnych vplyvov, vplyvov na zamestnanosť a podnikateľské prostredie", kde nie je uvedené žiadne stanovisko v odhade dopadov na verejné financie a ani v časti odhadu dopadov na obyvateľov, hospodárenie podnikateľskej sféry a iných právnických osôb 
Predkladaný materiál, aj keď je podľa názvu koncepčný, považujeme za nedokončený a v nasledujúcich bodoch ešte upozorním na niekoľko vážnych nedostatkov, ktorých doriešenie je podmienkou pre reálne riešenie vonkajšej a vnútornej zadlženosti ZZ v strednodobom horizonte. Pre dosiahnutie požadovaných cieľov odporúčame doriešenie týchto problémov a až následne znova predložiť materiál na medzirezortné pripomienkové konanie: 
I.	Predložiť reálny návrh zdrojov financovania, pre zabezpečenie finančnej výpomoci ako aj financovanie nákladov na realizáciu kontrolných opatrení navrhnutých v časti 3. Koncepcia oddlženia. 
II.	V predloženom materiáli nepovažujem navrhnuté kritéria pre poskytovanie finančnej výpomoci za dostatočné spoľahlivé. Napríklad nie je riešený spôsob, čo sa stane so ZZ, ktoré nebude schopné splácania návratnej finančnej výpomoci 
	O	A	Text doplnený v Doložke finančných, ekonomických, enviromentálnych vplyvov, vplyvov na zamestnanosť a podnikateľské prostredie.	
MZV SR	Odoslané bez pripomienok
Odoslané bez pripomienok	O	A		
MK SR	Odoslané bez pripomienok
Odoslané bez pripomienok	O	A		
MŠ SR	
Bez pripomienok.	O	A		
MV SR	Odoslané bez pripomienok
Odoslané bez pripomienok	O	A		
MF SR	K časti 1. Vývoj dlhu
V druhom odseku upozorňujem na chybne uvedenú sumu záväzkov po lehote splatnosti k 31.12.2007 vo výške 8 000 mil. Sk. Túto sumu žiadam zosúladiť s údajom v Predkladacej správe na úrovni 8 074 mil. Sk.	O	A	text upravený	
MF SR	K časti 2. Hospodárenie
V materiáli sa uvádza, že Koncepcia nadväzuje na vládou schválený materiál „Správa o vývoji dlhov v rezorte zdravotníctva k 31. decembru 2007“. Na rozdiel od navrhovanej koncepcie, obsahovala predmetná správa okrem faktorov ovplyvňujúcich zadlženosť zdravotníckych zariadení (napr. nárast miezd, nevyhovujúci stav budov a technológii a v tej súvislosti i zvýšených výdavkov na prevádzku, atď.) aj konkrétne opatrenia na konsolidáciu finančnej výkonnosti, ktorými sa podarilo v roku 2007 výrazne znížiť dynamiku zadlžovania v ZZ v pôsobnosti MZ SR. V súvislosti s uvedeným žiadam doplniť a vyhodnotiť opatrenia pre rok 2008 v časti 2. materiálu. 	Z	A	Rozpor odstránený. Text doplnený v časti 2 Hospodárenie.	
MF SR	K materiálu
Upozorňujem na diskrepanciu obsahu navrhovanej koncepcie s názvom materiálu. Ak chce predkladateľ riešiť oddlženie všetkých ZZ v celom rezorte zdravotníctva, tak je potrebné dopracovať analýzy o zadlženosť ZZ delimitovaných na obce a VÚC a ZZ transformovaných na neziskové organizácie a dlh ZZ transformovaných na akciové spoločnosti. Ak nie, je potrebné zmeniť názov materiálu: „Koncepcia...zadlženosti ZZ v pôsobnosti MZ SR v strednodobom horizonte“. 	Z	A	rozpor odstránený, text doplnený v predkladacej správe	
MF SR	K časti 3. Koncepcia oddlženia
Na str. 5 je uvedené, že „Cieľom nie je vytvárať zisk, ale efektívne vynakladať zdroje...“. V prípade, keď sa v koncepcii uvažuje aj s využitím návratnej finančnej výpomoci, je to nelogický cieľ, pretože, ak by sa realizoval, z čoho by zdravotnícke zariadenia splácali návratnú finančnú výpomoc.	O	N	Podnikateľský plán zdravotníckeho zariadenia musí preukázať schopnosť splácať svoje záväzky vyplývajúce z alternatívy riešenia oddlženia v rámci predkladanej koncepcie.	
MF SR	K časti 3.1.1 Návratná finančná výpomoc
Jednou z alternatív jednorázového oddlženia zdravotníckych zariadení je poskytnutie návratnej finančnej výpomoci v zmysle § 5 zákona č. 231/1999 Z. z. o štátnej pomoci. Upozorňujem na skutočnosť, že v zmysle tohto zákona sa žiadne návratné finančné výpomoci neposkytujú. Tieto je možné poskytnúť iba v zmysle § 13 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov. Návratná finančná výpomoc je priamou formou štátnej pomoci a táto štátna pomoc sa môže poskytnúť len ak je schválená Európskou komisiou, s výnimkou prípadov podľa osobitného predpisu. V tejto súvislosti je treba brať do úvahy i tú skutočnosť, že sa zakazuje poskytovanie štátnej pomoci, ktorá narušuje alebo hrozí narušením hospodárskej súťaže tým, že sa zvýhodňuje určitý subjekt v poskytovaní služieb (zrejme i zdravotníckych služieb). 	O	N	V materiáli sa odvolávame na platné znenie zákona č. 231/1999 Z.z. o štátnej pomoci.	
MF SR	K časti 3.1.2. Atentúra na zriadenie dlhu MZ SR
Stanovisko k zriadeniu a fungovaniu predmetnej agentúry bude možné zaujať až po predložení konkrétnych podmienok jej fungovania, predovšetkým stanovenia formy hospodárenia, predloženia kvantifikácie výdavkov súvisiacich s prevádzkou vrátane stanovenia počtu zamestnancov a ich osobných výdavkov, ďalej je potrebné uviesť zdroj krytia výdavkov agentúry a zdroj úhrady záväzkov, ktoré na seba prevezme. Prevzatie záväzkov z nemocníc bude znamenať zvýšenie dlhu verejnej správy a s tým aj zodpovednosti za jeho splácanie. V roku prevzatia záväzkov sa jednorazovo o túto sumu zvýši aj schodok verejnej správy.  
Podotýkam, že v minulosti už bola za účelom oddlženia zdravotníckych zariadení zriadená štátna akciová spoločnosť Veriteľ, ktorá do 8. júla 2006 fungovala ako subjekt verejnej správy v rámci ústrednej správy. Opätovné zriadenie akejkoľvek novej spoločnosti založenej za účelom oddlženia zdravotníckych zariadení je potrebné zvážiť jednak z pohľadu efektívnosti jej fungovania, ale aj z dôvodu nezvyšovania počtu zamestnancov  v sektore verejnej správy s cieľom racionalizovať výdavky vo verejnej správe. 
	O	A	Pri zriadení Agentúry pre riadenie dlhu MZ SR bude nevyhnutné zrealizovať nevyhnutné legislatívne zmeny a zabezpečiť ju organizačne a materiálne. Zriadením tejto Agentúry nemáme záujem, aby sa opakoval precedens z minulosti v rámci oddlžovania.	
MF SR	K materiálu
V predloženej koncepcii chýba myšlienka, že problém zadlžovania sa zdravotníckych zariadení je dlhodobý a kontinuálny, jeho poznanie a seriózne vyhodnotenie všetkých doteraz uskutočnených pokusov o jeho vyriešenie by malo byť východiskovým bodom pre spracovanie takej koncepcie, ktorá bude zakladať kontinuitu hľadaného riešenia s doteraz uskutočnenými riešeniami.	O	N	V časti 1 Vývoj dlhu celá koncepcia nadväzuje na Správu o vývoji dlhov, kde je jasne popísané zadlženie a štruktúra dlhu	
MH SR	K Doložke pre posudzovanie vplyvov
Prvé dva body Doložky pre posudzovanie vplyvov sú bližšie neurčené.  
 
Vzhľadom na uvedené navrhujeme predkladateľovi v zmysle uvádzaného oddlženia zdravotníckych zariadení  a to uvedenou formou návratnej finančnej výpomoci, vytvorením Agentúry pre riadenie dlhu    MZ SR, či dotáciou zo štátneho rozpočtu  jednoznačne analyzovať aj vplyvy na verejné financie (vplyvy na štátny rozpočet, príp. rozpočty obcí a VÚC, vplyv na rozpočty zdravotných poisťovní) a vplyvy na obyvateľov (ich životnú úroveň a zvyšovanie kvality života, súlad s prioritami a cieľmi hospodárskej politiky), keďže pôjde o potrebu vyčlenenia  a zabezpečenia  finančných prostriedkov.  
 
Pri  analýze predmetných vplyvov je potrebné  brať do úvahy a zapracovať  aj nástroje na elimináciu budúceho zadlžovania.	O	A	Doložka dopracovaná.	
MS SR	Odoslané bez pripomienok
Odoslané bez pripomienok	O	A		
MP SR	Odoslané bez pripomienok
Odoslané bez pripomienok	O	A		
MŽP SR	doložka vplyvov
Nakoľko sa v roku 2009 navrhuje poskytnutie návratnej finančnej výpomoci zdravotníckym zariadeniam prostredníctvom zmluvného vzťahu medzi MFSR a MZSR účelovým alokovaním finančných prostriedkov, navrhujeme doplniť do doložky vplyvov dopad na štátny rozpočet. 
	O	A	Doložka zapracovaná.	
MDPT SR	Odoslané bez pripomienok
Odoslané bez pripomienok	O	A		
ŽSK	
Žiadame stanoviť jednoznačné pravidlá  aby bolo jasné, že sa to týka všetkých zdravotníckych zariadení a a nielen zdravotníckych zariadení v pôsobnosti Ministerstva zdravotníctva SR. 
 
Odôvodnenie: 
Koncepcia je postavená predovšetkým na pomery zdravotníckych zariadení MZ SR, neurčuje presné pravidlá  pre  všetky zdravotnícke zariadenia  a neberie do  úvahy  všetky podmienky zdravotníckych zariadení či sú v pôsobnosti MZ SR,  VUC, obcí.....  aj napriek tomu že všetky sú financované z verejných zdrojov ( zdravotné poisťovne) 
 
	Z	A	Rozpor odstránený. Text doplnený do predkladacej správy.	
ÚRSO	Odoslané bez pripomienok
Odoslané bez pripomienok	O	A		
NBÚ	Odoslané bez pripomienok
Odoslané bez pripomienok	O	A		
AZZZ SR	
Z predloženého materiálu nevyplýva, či sa oddĺženie týka všetkých lôžkových zdravotníckych zariadení alebo lôžkových zdravotníckych zariadení v pôsobnosti MZ SR. Žiadame, aby sa Koncepcia systému riešenia vonkajšej a vnútornej zadlženosti zdravotníckych zariadení v strednodobom horizonte vzťahovala na všetky  lôžkové zdravotnícke zariadenia.  Dlhy voči štátnym orgánom /Daňový úrad, Sociálna poisťovňa/ je nutné riešiť oddĺžením nielen istiny ale aj príslušenstva. 
 
	Z	A	rozpor odstránený, zapracované do materiálu	
OVA	m. č. 24230-1/2008-SF
Úrad vlády Slovenskej republiky 
odbor vládnej agendy 
Námestie slobody 1, 813 70 Bratislava 

 
 
Ministerstvo zdravotníctva Slovenskej republiky 
Kancelária ministra 
Bratislava 

 

						       vybavuje/linka                       Bratislava 
                                                                                                                                          Berová/388	           5. 11. 2008 
Vec: 
Stanovisko odboru vládnej agendy ÚV SR ku „Koncepcii systému riešenia vonkajšej a vnútornej zadlženosti zdravotníckych zariadení v strednodobom horizonte“ (č. m. (24230-1/2008-SF) 
 
	Z hľadiska technických a jazykových úprav uplatňujeme k materiálu tieto pripomienky: 
 
I.	Uznesenie: 
B.1., 4. r.: „oddĺženia“ nahradiť „oddlženia 
 
II.	Predkladacia správa: 
ods. 1, 4. r.: „na vláde“ nahradiť „vo vláde“ 
ods. 2, 2. r.: „31.12.2007“ nahradiť „31. 12. 2007“ – podobne písať aj všetky ďalšie  
                    dátumy 
1., 1. r.: „za účelom“ nahradiť „s cieľom“ – aj vo všetkých ďalších prípadoch 
              „vysporiadať“ nahradiť „vyrovnať“ – aj vo všetkých ďalších prípadoch a  
              gramatických tvaroch 
     6. r.: „liečiv a teda“ nahradiť „liečiv, a teda“ 
2., 3. r.: „rámce“ nahradiť „rámec“ 
ods. 1 po 2, 1. r.: „jednorázové“ nahradiť „jednorazové“ 
 
III.	Materiál: 
str. 1, ods. 1, 2. r.: „príčin ako aj“ nahradiť „príčin, ako aj“ 
str. 2, ods. 1, 3. r.: „2006, kedy“ nahradiť „2006, keď“ 
str. 3, ods. 1 po grafe, 2. r.: „42%“ nahradiť „42 %“ 
          ods. 4 po grafe, 1. r.: „dopad“ nahradiť „dosah“ – aj vo všetkých ďalších prípadoch  
                                            a gramatických pádoch, keď nejde o fyzický dopad 
str. 6, 1. r.: za „zariadení“ vložiť čiarku 
1. zar. 7. r.: medzi slová „liečiv čo“ vložiť čiarku 
                   „liečiv a teda“ nahradiť „liečiv, a teda“ 
3.1, ods. 1, 2. r.: „nakoľko“ nahradiť „keďže“ 
       ods. 3, 3. r.: „kombináciach“ nahradiť „kombináciách“ 
                 ods. 5, 3. r.: „plánu a to“ nahradiť „plánu, a to“ 
str. 7, 1. zar., 2. r.: „krokov ako aj“ nahradiť „krokov, ako aj“ 
str. 8, 3.1.3, Popis, 3. zar., 2. r.: „jednorázovo“ nahradiť „jednorazovo“ 
          3.2, ods. 2, 2. r.: „krokoch a to“ nahradiť „krokoch, a to“ 
          3.2.3, 1. zar., 2. r.: „hospitalizácii“ nahradiť „hospitalizácií“  
                    3. zar., 4. r.: „preskripcia ako aj“ nahradiť „preskripcia, ako aj“ 
str. 12, 3.2.4, Zámer, ods. 1, 3. r.: „opatrení a to“ nahradiť „opatrení, a to“ 
                                   ods. 4, 2. r.: „zdraví a to“ nahradiť „zdraví, a to“ 
                      Očakávaný..., 2. r.: „opatreniach a tak“ nahradiť „opatreniach, a tak“ 
str. 13, 4, iii, 1. r.: „zahájených“ nahradiť „otvorených“ 
                     2., r.: „po dobu 2 mesiacov“ nahradiť „2 mesiace“ 
str. 14, b., 4. r.: medzi slová „nástroje ako“ vložiť čiarku. 
 
	S pozdravom 
								Ing. Jana Pikulíková 
                                                                                                                                                                              riaditeľka odboru                        
	O	A	text upravený	
NKÚ SR	Predkladacia správa
Podľa Metodického pokynu na prípravu a predkladanie materiálov na rokovanie vlády SR (www.vláda.gov.sk/mp) navrhujeme do predkladacej správy a podľa potreby aj do doložky o posúdení vplyvov doplniť stručné zhrnutie očakávaného dopadu na verejné financie.	O	A	Doložka dopracovaná.	
ANS	Koncepcia systému riešenia vonkajšej a vnútornej zadĺženosti zdravotníckych zariadení v strednodobom horizonte
Z predloženého materiálu nevyplýva, či sa oddĺženie týka všetkých lôžkových zdravotníckych zariadení alebo lôžkových zdravotníckych zariadení v pôsobnosti MZ SR. ANS žiada, aby sa Koncepcia systému riešenia vonkajšej a vnútornej zadlženosti zdravotníckych zariadení v strednodobom horizonte vzťahovala na všetky  lôžkové zdravotnícke zariadenia.  Dlhy voči štátnym orgánom /Daňový úrad, Sociálna poisťovňa/ je nutné riešiť oddĺžením nielen istiny ale aj príslušenstva. 
 
	Z	A	Rozpor odstránený. Text zapracovaný.